Մեր ուղևորությունը սկսվեց Պարույր Սևակի տուն-թանգարան կատարած այցելությունից, որտեղ ներկայացված էին նրա նկարները, անձնական իրերը, շքանշանները, դաշնամուրը և անգամ աշխատասենյակից մի հատված: Մեծն պոետի երբեմնի հայրական տունն այժմ նրա թանգարանն է դարձել, իսկ այգին՝ իր ու իր ծնողների հետմահու հանգրվանը: Ամբողջ տարածքը ինչ-որ առանձնահատուկ էներգետիկայով էր պարուրված ու ամենուր Սևակի շունչն էր զգացվում: